# **DECIZIA ETAPEI DE ÎNCADRARE**

## Nr. număr din 18.10.2016

PROIECT

Ca urmare a solicitării de emitere a acordului de mediu adresate de **SC EXCELENT FEED 2015 SRL**, cu sediul în Str. -, Nr. FN, Iratoşu, Judetul Arad, , înregistrată la APM Arad cu nr. 13856/26.10.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Arad decide, ca urmare a consultărilor desfăşurate în cadrul şedinţei Comisiei de Analiză Tehnică din data de 17.08.2016, că proiectul **„Înfiinţare exploataţie zootehnică - creştere vaci de carne”** propus a fi amplasat în Olari, FN (CF 300713, 300220-Olari), judeţul Arad, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele**:

a) Proiectul se încadrează în prevederile Hotărârii Guvernului nr. 445/2009, anexa nr. **2** *la pct. 1, lit.* ***e)****instalatii pentru cresterea intensiva a animalelor de ferma, altele decat cele incluse in anexa nr. 1*;

b) Mărimea proiectului:

- Suprafaţa totală a terenurilor conform CF 300713-Olari şi CF 300220-Olari, este de 4691 mp, terenurile având accese separate.

- Pe acest amplasament se dorește realizarea unei ferme de vaci pentru carne cu capacitatea de 330 de capete.

- Ansamblul proiectat se compune din următoarele obiective:

*Obiectivul A*, cu suprafaţa construită de 1364,15 mp, va fi compus din:

* Front de furajare,
* Copertină cu rol de adăpost şi protecţie pentru animale şi a zonei frontului de furajare,
* Compartimentare: 5 boxe pentru creştere 150 vaci (30 vaci/boxă),
* Platformă betonată pe toată suprafaţa obiectivului, cu canal colector pentru dejecţii,
* Împrejmuire teren cu plasă metalică,
* Bazin vidanjabil,
* Birou, vestiare
* Camera pentru mortalităţi

*Obiectivul B*, cu suprafaţa construită de 1442,25 mp, va fi compus din:

* Front de furajare,
* Copertină cu rol de adăpost şi protecţie pentru animale şi a zonei frontului de furajare,
* Compartimentare: 6 boxe pentru creştere 180 vaci (30 vaci/boxă),
* Platformă betonată pe toată suprafaţa obiectivului, cu canal colector pentru dejecţii,
* Împrejmuire teren cu plasă metalică,
* Bazin vidanjabil,

*Alimentarea cu apa*

* Se va face din puţ forat existent.

*Canalizare:*

* Apele uzate din zonele padocurilor vor fi colectate prin rigole perimetrale şi vor fi deversate în bazine pentru colectarea şi stocarea dejecţiilor, amplasate în subteran;
* Apele uzate menajere sunt preluate de canalizarea menajeră (separat de canalizarea tehnologică şi canalizarea pluvială) şi colectate în bazin vidanjabil,
* Apele pluviale de pe acoperişurile clădirilor sunt preluate de burlane şi deversate în reţeaua hidrografică locală,

c) Cumularea cu alte proiecte: o fermă cu acelaşi specific, în vecinătatea amplasamentului;

d) Utilizarea resurselor naturale:

* Alimentarea cu apă se va face din foraj existent, care deserveşte exploataţia învecinată (ferma de creştere a a vacilor aparţinând SC PORK PROD SRL, conform prevederilor din Avizul de gospodărire a apelor nr. C120 din 28.09.2016 emis de AN Apele Române-Administraţia Bazinală de Apă Crişuri);
* În perioada de construire se vor folosi în cantităţi limitate: apa, agregate minerale, energie, combustibili.

e) Producţia de deşeuri:

- deşeuri ce vor rezulta în urma realizării lucrărilor de construcţii sau deşeuri menajere, vor fi valorificate respectiv eliminate prin societăţi autorizate;

- pe perioada de funcţionare: dejecţii de la vaci, cadavre, ambalaje golite de la soluţiile cu care se face igienizarea, de la medicamente, vaccinuri, suplimente vitamino-minerale, deşeuri menajere

- deşeurile menajere vor fi colectate în pubele;

- ambalajele vor fi colectate în pubele sau containere, pe categorii;

- dejecţiile lichide vor fi colectate şi stocate în vederea compostării în bazine vidanjabile;

- cadavrele vor fi stocate în camera frigorifică;

f) Emisiile poluante, inclusiv zgomotul şi alte surse de disconfort:

- pe perioada lucrărilor de construire se vor produce emisii de pulberi de scurtă durată de la manevrarea materialelor de construcţii, eventuale scurgeri de produs petrolier sau depozitare necorespunztătoare de deşeuri de la organizarea de şantier;

- în perioada de funcţionare se vor produce ape uzate uzate menajere, purin, emisii de amoniac, pulberi, mirosuri de la dejecţii,

- impactul va fi local şi nu va afecta obiective şi zone limitrofe;

g) riscul de accident: pe perioada lucrărilor de construire se pot produce acccidente, ca urmare se impun a fi respectate prevederile legislative şi normele de protecţia muncii specifice;

**2. Localizarea proiectului:**

2.1 utilizarea existentă a terenului:

- teren intravilan curţi-construcţii cu grajduri vechi (fostă fermă de vaci, în stadiu avansat de degradare), conform Certificatului de Urbanism nr. 10 din 23.10.2015 emis de Primăria comunei Olari şi a extraselor de carte funciară;

2.2 relativa abundentă a resurselor naturale din zonă, calitatea şi capacitatea regenerativă a acestora: - proiectul nu afectează terenurile învecinate din zonă;

2.3 capacitatea de absorbţie a mediului:

a) zonele umede – amplasamentul nu se situează în zone umede;

b) zonele costiere – amplasamentul nu se situează în zone costiere;

c) zonele montane şi cele împădurite – amplasamentul nu se situează în zone montane sau împădurite;

d) parcurile şi rezervaţiile naturale – amplasamentul nu se situează în parcuri şi rezervaţii naturale,

e) ariile clasificate sau zonele protejate prin legislaţia în vigoare, cum sunt: zone de protecţia a faunei piscicole, bazine piscicole naturale şi bazine piscicole amenajate etc.– amplasamentul nu se situează în arii sau zone protejate;

f) zonele de protecţie specială: – amplasamentul nu se situează în arii naturale protejate;

g) ariile în care standardele de calitate a mediului stabilite de legislaţie au fost deja depăşite – nu sunt depăşite standardele de calitate a mediului în zona studiată;

h) ariile dens populate – nu este cazul, distanţa de la această zonă până la localitatea Olari este de 268 m;

i) peisajele cu semnificaţia istorică, culturală şi arheologică – nu sunt în zona studiată;

**3. Caracteristicile impactului potenţial**:

a) extinderea impactului : aria geografică şi numărul persoanelor afectate – impactul nu se manifestă în afara amplasamentului;

b) natura transfrontieră a impactului – impactul nu se manifestă transfrontier;

c) mărimea şi complexitatea impactului: - sunt stabilite măsuri pentru prevenirea poluării aerului (stocarea cadavrelor în spaţiu frigorific), solului şi apelor freatice (manevrarea deşeurilor pe platforme betonate, colectarea purinului şi a efluenţilor lichizi cu conţinut de deşeuri - în bazine vidanjabile);

d) probabilitatea impactului – relativ redusă în cazul respectării tuturor măsurilor prevăzute prin proiect;

e) durata, frecvenţa şi reversibilitatea impactului: – impact reversibil;

***II. Motivele care au stat la baza luării deciziei etapei de încadrare în procedura de evaluare adecvată:***

Investiţia menţionată mai sus nu se află în cadrul ariilor naturale protejate Natura 2000 din judeţul Arad.

Proiectul propus nu necesita parcurgerea celorlalte etape ale procedurii de evaluare adecvata.

**Condiţiile de realizare a proiectului:**

**I Pe perioada lucrărilor de construire:**

* respectarea documentaţiei depuse la APM Arad;
* pentru diminuarea impactului generat în timpul demolării se va urmări:

- scurtarea duratei de execuţie a proiectului pentru diminuarea duratei de manifestare a efectelor negative asupra factorilor de mediu şi asupra populaţiei din zonă;

- evitarea pierderilor de materiale de construcţie din utilajele de transport;

* se vor asigura condiţii pentru depozitarea în siguranţă a materialelor rezultate în urma demolării, astfel încât să nu blocheze căile de acces, să nu poată fi antrenate de vânt sau de apele pluviale;
* se vor lua măsuri pentru îndepărtarea de pe teren a deşeurilor inerte, nepericuloase sau periculoase rezultate în urma lucrărilor;
* deşeurile inerte recuperabile vor fi valorificate către terţi;
* deşeurile inerte nerecuperabile vor fi concasate, urmând a fi folosite la reabilitarea drumurilor la indicaţia Primăriei Olari, terenuri pentru construcţii la solicitarea beneficiarilor etc;
* dotarea grajdului cu echipamente performante pentru adăpare şi pentru spălare sub presiune a pardoselilor pentru reducerea consumului de apă;
* bazinul subteran colector de purin de la obiectivul A va avea o capacitate de înmagazinare de 1200 mc, iar cel de la obiectivul B va avea o capacitate de înmagazinare de 900 mc (conform prevederilor din Avizul de gospodărire a apelor nr. C120 din 28.09.2016 emis de AN Apele Române-Administraţia Bazinală de Apă Crişuri);
* toate construcţiile şi canalele supraterane, destinate colectării purinului şi apelor uzate vor fi impermeabilizate corespunzător;
* deşeurile menajere rezultate în perioada de execuţie se vor colecta în pubelele şi vor fi eliminate în condiţii ecologice de societăţi autorizate;
* alte tipuri de deşeuri rezultate din lucrările de construire vor fi colectate pe categorii şi eliminate prin societăţi autorizate;
* execuţia lucrărilor se va face de către un anteprenor specializat şi atestat corespunzător;
* materialele de masă (pământ, nisip, balast) vor fi aduse pe şantier în mod ritmic, evitând depozitarea lor în afara amplasamentului;
* vor fi respectate normele privind manipularea materialelor utilizate atât în timpul transportului cât şi în timpul punerii în operă;
* se recomandă ca zona de staţionare a utilajelor, să se prevadă cu material absorbant (nisip, rumeguş), pentru a prevenii infiltraţiile materialelor poluante în sol.
* se interzice depozitarea materialelor şi circulaţia autovehiculelor sau utilajelor de şantier pe terenurile arabile adiacente
* alimentarea cu carburanţi a utilajelor se va face la unităţi autorizate;
* utilajele şi mijloacele auto folosite nu se vor spăla în zonele de lucru, doar la societăţi autorizate în acest scop;
* nu se va degrada mediul natural sau amenajat prin depozitări necontrolate de deşeuri de orice natură;
* scurtarea duratei de execuţie a proiectului pentru diminuarea duratei de manifestare a efectelor negative asupra factorilor de mediu;
* este interzisă orice deversare de ape uzate, efluenţi lichizi, reziduuri sau deşeuri de orice fel în apele de suprafaţă sau subterane, pe sol sau în subsol;
* se va realiza o stropire corespunzătoare a drumului de acces, în vederea reducerii cantităţii de pulberi sedimentabile,
* suprafeţele contaminate accidental vor fi excavate, iar volumul de pământ afectat se va elimina în conformitate cu legislaţia în vigoare,

**II. În perioada de exploatare:**

* asigurarea unor suprafeţe necesare de teren agricol pentru împrăştierea dejecţiilor, astfel încât să nu fie depăşită limita de 170 kg N/ha;
* cadavrele rezultate vor fi colectate în recipiente corespunzătare, ermetice, depozitate provizoriu în spaţii special destinate (prevăzute cu agregat frigorific) şi vor fi predate unei societăţi autorizate, specializate, în vederea eliminării lor în condiţii de siguranţă.
* apele uzate fecaloid menajere vor fi colectate în bazin impermeabilizat, cu o capacitate corespunzătoare, calculată avându-se în vedere numărul de angajaţi;
* purinul şi apele pluviale cu conţinut de dejecţii vor fi colectate în bazinele subterane,
* transportul dejecţiilor/purinului din fermă se va face numai pe drumuri de exploatare agricole, evitându-se pe cât posibil traversarea localităţilor.

Se vor respecta prevederile actelor de reglementare/punctelor de vedere sau alte acte administrative emise de alte autorităţi, care au stat la baza emiterii prezentei decizii.

Documentaţia care a stat la baza emiterii prezentului act administrativ:

- Notificarea elaborată de titular,

- Memoriu de prezentare elaborat de titular,

- Certificat de Urbanism nr. 10 din 23.10.2015 emis de Primăria comunei Olari,

- Planşa anexă certificatului de urbanism, elaborată de PF IOVESCU DANIEL IOAN,

- Extrase de Carte funciară pentru informare din CF 300713-Olari şi CF 300220-Olari, eliberate de Biroul de Cadastru şi Publicitate Imobiliară Chişineu Criş,

- Certificat de Înregistrare seria B, nr. 3005328, CUI 34780180, emis de Oficiul Registrului Comerţului de pe lângă Tribunalul Arad,

- Decizia etapei de evaluare iniţială nr. 13958/27.10.2015 emisă de APM Arad,

- Chitanţele nr. 0023641/26.10.2015 şi 0026205/01.08.2016 eliberate de APM Arad,

- Proces verbal nr. 11385 din 17.08.2016 încheiat de APM Arad cu ocazia şedinţei CAT,

- Lista de control întocmită de APM Arad pentru etapa de încadrare a proiectului în procedura de evaluare a impactului asupra mediului,

- Dovada publicităţii privind depunerea solicitării şi decizia APM Arad: anunţuri publice din “Ziarul Aradul” apărute în 16.08.2016 şi 10.10.2016,

- Anunţurile afişate pe site-ul APM Arad în 12.08.2016 respectiv 05.10.2016,

- Punct de vedere nr. 508/16/AA-AR din 05.09.2016 emis de Inspectoratul pentru Situaţii de Urgenţă „Vasile Goldiş” al Judeţului Arad,

- Aviz favorabil emis sub nr. 11688/06.09.2016 de Direcţia Sanitară Veterinară şi pentru Siguranţa Alimentelor Arad;

- Notificarea favorabilă emisă sub nr. 882/16.09.2016 de către Direcţia de Sănătate Publică a Judeţului Arad,

- Aviz de gospodărire a apelor nr. C120 din 28.09.2016 emis de AN Apele Române-Administraţia Bazinală de Apă Crişuri

- Proiectul Deciziei Etapei de Incadrare elaborat de APM Arad.

***La finalizarea investiţiei şi înainte de începerea activităţii titularul proiectului/activităţii are obligaţia notificării Agenţiei pentru Protecţia Mediului Arad pentru verificarea condiţiilor stabilite prin prezenta şi de a solicita şi obţine autorizaţie de mediu.***

***Titularul va notifica în scris APM Arad ori de câte ori apare o schimbare de fond a datelor ce au stat la baza eliberării prezentului act, care îşi păstrează valabilitatea pe toată perioada punerii în aplicare a proiectului.***

***Decizia etapei de încadrare se revizuieşte dacă apar elemente noi, necunoscute la data emiterii, în condiţiile legislaţiei de mediu în vigoare.***

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Dana Monica DĂNOIU**

**Şef serviciu A.A.A.**

**Gabriela VESA**

Întocmit,

Adina Orăşan